OpenLLM-France/wikimedia huggingface dataset:
# Santiago Jaime Latre

Santiago Jaime Latre (Sarinyena, Província d'Osca, Aragó, 17 de juny de 1979) és un àrbitre de futbol de la Primera Divisió d'Espanya. Pertany al Comitè d'Àrbitres d'Aragó.

## Trajectòria

Va començar arbitrant de casualitat el 1994, perquè diversos companys en l'institut eren àrbitres. En aquells moments jugava en l'equip cadet del CD Sariñena. Va anar ascendint les categories del futbol regional aragonès fins a arribar a la Tercera Divisió Espanyola. L'any 2002 se li comunica el seu ascens a Segona Divisió B. La temporada 2006-2007 tan sols va arbitrar durant mitja temporada en ser traslladat a Bòsnia com a cap del Centre de Comunicacions de l'aeroport de Móstar. La temporada 2009-10 aconsegueix l'ascens a Segona Divisió, on hi passa 5 temporades fins que la temporada 2014-15 aconsegueix l'ascens a Primera Divisió d'Espanya conjuntament amb el col·legiat basc Iñaki Vicandi Garrido i al col·legiat andalús Mario Melero López.
Va debutar el 29 d'agost de 2014 a Primera Divisió en un Getafe Club de Futbol contra la Unió Esportiva Almeria (1-0).

## Temporades

| Categoria | País | Any | Partits |
| Tercera Divisió | Espanya | 2001-2002 | |
| Segona Divisió "B" | Espanya | 2002-2009 | 94 |
| Segona Divisió | Espanya | 2009-2014 | 116 |
| Primera Divisió | Espanya | 2014- | 119 |

## Premis

* Xiulet d'Or de Segona Divisió (2): 2012 i 2013

## Referències

* ↑ Hasta el término de la temporada 2018-19.
# Munro

«Munro» té aquests significats:
* Toponímia:
** Munro (Buenos Aires), barri de Buenos Aires
** Munro Township, ciutat del comtat de Cheboygan, a Michigan (Estats Units d'Amèrica)
** Munros, muntanyes escoceses d'una alçada superior a 914,4 m (3.000 peus)
* Biografies:
** Alice Munro (Wingham, Ontario, 1931 - 2024), escriptora de relats curts en anglès Premi Nobel de Literatura el 2013
** Hector Hugh Munro (Akyab, Birmània, 1870 - Beaumont-Hamel, França, 1916), novel·lista i dramaturg britànic
** William Munro (Druids Stoke, 1818 - Monty's Court, 1880), botànic i militar anglès, conegut com a autoritat taxonòmica amb l'abreviatura Munro
* Art
** Munro (curtmetratge), guanyador de l'Oscar al millor curtmetratge d'animació de 1960.
# Muhàmmad al-Nuwayri

* Per a altres significats, vegeu «an-Nuwayrí».
Muhàmmad ibn al-Qàssim an-Nuwayrí al-Iskandaraní fou un historiador egipci del segle xiv, nadiu d'Alexandria.
Va escriure una història de la seva ciutat natal del 1366 al 1374, en tres volums. El propòsit era descriure la commoció causada per l'atac dels croats manats de Pere de Lusignan, rei de Xipre, en el seu atac a Alexandria l'octubre de 1365 (quan fou ocupada una setmana i saquejada) però va dedicar tant de temps a la història anterior que no va tenir temps de descriure amb extensió els fets del 1365.

## Referències

* Enciclopèdia de l'Islam, VIII, 159
# Toyota F1

Panasonic Toyota Racing era el nom de l'equip amb el qual la multinacional japonesa Toyota va competir entre la temporada 2002 de Fórmula 1 i la de 2009. La base de l'equip estava a les instal·lacions del Toyota Team Europe (TTE) a Colònia (Alemanya).
El 2004, el dissenyador Mike Gascoyne va ser contractat per l'equip. Toyota va finalitzar la temporada 2004 de Fórmula 1 amb Jarno Trulli i Ricardo Zonta com a pilots titulars. El brasiler Cristiano da Matta va ser desposseït de la butaca titular que ocupava en iniciar la temporada, en no estar a l'altura de les expectatives.
Per a la temporada 2005, l'equip va presentar una alineació composta per Ralf Schumacher i Jarno Trulli. En aquesta temporada l'equip va obtenir 88 punts, 5 pòdiums i 2 Pole Positions, ocupant el 4t lloc a la conclusió del campionat.
Després de tres anys amb la marca francesa de pneumàtics Michelin i amb la millor posició de l'equip l'any 2005, l'equip decideix usar per a les següents temporades els pneumàtics de l'empresa japonesa Bridgestone.
El 2006, Gascoyne va ser acomiadat, i l'equip va tenir uns resultats discrets. En finalitzar la temporada 2007, l'escuderia japonesa va decidir finalitzar el contracte amb Schumacher després de tres anys. Així, Trulli esdevingué el primer pilot per a 2008 i Timo Glock ocupà el segon seient de l'equip, després d'haver autoritzat el seu contracte.

## Llista de pilots

En aquesta llista s'hi troben tots els pilots oficials que ha tingut l'equip Toyota:
* Mika Salo
* Allan McNish
* Cristiano da Matta
* Olivier Panis
* Ricardo Zonta
* Jarno Trulli
* Ralf Schumacher
* Timo Glock

## Galeria d'imatges

* Jarno Trulli a Montmeló l'any 2008
* Jarno Trulli durant els testos a Monza l'any 2007
* Timo Glock provant el monoplaça al Circuit de Catalunya (2008)
* Ralf Schumacher al Circuit de Montreal (2005)
# Calomyscus baluchi

Calomyscus baluchi és una espècie de mamífer rosegador de la família dels calomíscids. Viu a l'Afganistan i el Pakistan a altituds d'entre 0 i 600 msnm. Es tracta d'un animal nocturn, gregari i excavador. El seu hàbitat natural són les zones àrides i rocoses amb matolls dispersos. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Molur, S.; Nameer, P. O. Calomyscus baluchi. UICN 2008. Llista Vermella d'espècies amenaçades de la UICN, edició 2008, consultada el 30 gener 2016.
# Llista de llengües de Rússia

Aquesta és la llista de llengües parlades a Rússia. Algunes de les llengües tenen pocs parlants, i algunes estatut oficial, en altres països. La llengua oficial és el rus

## Llengües parlades a la Rússia Europea
### Llengües amb més d'1.000.000 de parlants

* Rus
* Tàtar (5.300.000)
* Ucraïnès (1.800.000)
* Baixkir (1.370.000)
* Txetxè (1.330.000)
* Txuvaix (1.320.000)

### Llengües amb més de 100.000 parlants

* Adigué (129.000)
* Armeni (904.000)
* Avar (784.000)
* Àzeri (669.000)
* Belarús (316.000)
* Darguà (503.000)
* Llengües mordovianes
** Erzya, Mokxa (614.000)
* Georgià (286.000)
* Alemany (896.000)
* Ingúix (405.000)
* Kabardí (587.000)
* Calmuc (153.000)
* Karatxai-Balkar (302.000)
* Komi (217.000)
* Kumyk (458.000)
* Lak (153.000)
* Lesguià (397.000)
* Mari de l'est (451.000)
* Osseta (493.000)
* Romanès (147.000)
* Tabassaran (128.000)
* Udmurt (463.000)

### Llengües amb més de 10.000 parlants

* Abazí (38.000)
* Agul (29.000)
* Andi (23.000)
* Neoarameu assiri (7.700)
* Romaní bàltic (20.000)
* Estonià (26.000)
* Finès (51.000)
* Carelià (52.000)
* Komi permià (94.000)
* Kurmanji (30.000)
* Letó (34.000)
* Lituà (49.000)
* Livvi
* Mari de l'oest (36.000)
* Nogai (90.000)
* Polonès (94.000)
* Rútul (29.000)
* Ídix (30.000)
* Romaní vlax (10.000)

### Llengües amb més de 1.000 parlants

* Akhvakh
* Artxi
* Bagvalal
* Bejta
* Botlikh
* Txamalal
* Godoberi
* Hunzib
* Judeo-tat
* Karata
* Ludi
* Serbi
* Tindi
* Tsakhur
* Tsez
* Vepse

### Llengües amb menys de 1.000 parlants

* Hinukh
* Ingrià
* Khvarxi
* Llengües Sami
** Sami d'Akkala
** Sami kildin
** Sami skolt
** Sami de Ter
* Vòtic

## Llengües de la Rússia Asiàtica
### Llengües amb més de 100.000 parlants

* Kazakh (563.000)
* Buriat (368.000)
* Tuvinià (242.000)
* Iacut (456.000)

### Llengües amb més de 10.000 parlants

* Altai (65.000)
* Kirguís (46.000)
* Khakàs (52.000)
* Khanti (13.000)
* Nenets (31.000)
* Shor (uns 10.000)
* Tadjik (131.000)
* Uzbek (238.000)

### Llengües amb més de 1.000 parlants

* Txuktxi (7.700)
* Dolgan
* Even (7.100)
* Evenki (7.500)
* Guiliak
* Koriak
* Mansi
* Mongol (11.000)
* Nanai
* Selkup
* Udin (1.000)

### Llengües amb menys de 1.000 parlants

* Ainu
* Aleutià
* Alutor
* Txulim
* Enets
* Itelmen
* Kerek
* Quet
* Neguidal
* Nganassan
* Orok
* Orotx
* Tofalar
* Udihe
* Ultx
* Iug
* Iukaguir
** Iukaguir Septentrional
** Iukaguir Meridional
* Yupik
** Yuit
** Naukanski Yupik

## Altres

* Domari
* Coreà (60.000)
* Llengua de signes russa
* Lomavren
* Mandarí (59.000)
* Neoarameu de Bohtan
* Pòntic
* Tati
* Turc (161.000)
* Turcman (38.000)

## Vegeu també

* Llista de llengües oficials de Rússia

## Enllaços externs

* Llengües de la Rússia europea (Ethnologue)
* Llengües de la Rússia asiàtica (Ethnologue)
* Llengües de minories indígenes de Rússia: guia bibliogràfica
# Hellnation

Hellnation va ser un grup estatunidenc de punk hardcore de Covington que va estar actiu des de l'any 1988 al 2010. Des de llavors, els membres de la banda han tocat en grups com Erectile Dementia, Brody's Militia i Jacked Up Zeros.
L'estil musical de Hellnation ha estat descrit com a thrashcore, powerviolence i grindcore. El seu so estava compost per riffs ràpids de guitarra, grans dosis de distorsió i veus cridades, sovint profanes. Les lletres versaven sobre la brutalitat policial, el consumisme i l'escena punk underground. Al llarg de la seva carrera, el grup va fer gires pels Estats Units, Japó, Brasil i Europa.

## Discografia
### Àlbums d'estudi

* Colonized LP (Sound Pollution, 1993)
* Control LP/CD (Sound Pollution, 1994)
* Your Chaos Days Are Numbered LP/CD (Sound Pollution, 1998)
* Fucked Up Mess LP/CD (Sound Pollution, 1999)
* Cheerleaders for Imperialism LP/CD (Slap-A-Ham, 2000)
* Dynamite Up Your Ass LP/CD (Sound Pollution, 2002)

### EP

* People's Temple 7-inch (Sound Pollution, 1990)
* Suppression 7-inch (Sound Pollution, 1991)
* Aussie 7-inch (Spiral Objective, 1994)
* At War With Emo 5" (Slap A Ham, 1997)
* Thrash Or Die: Japanese Hardcore Covers EP (MCR, 1998)

### Compartits

* Hellnation/Real Reggae (Slightly Fast, 1996)
* Hellnation/CFUDL (Sound Pollution, 1996)
* Hellnation/Sink (Sound Pollution, 1997)
* Hellnation/Merda (2+2=5/Luna, 2001)
* Hellnation/Capitalist Casualties (Sound Pollution/Six Weeks, 2008)

### Àlbums recopilatoris

* A Sound Like Shit CD (Sound Pollution, 1996)
* Thrashwave CD (Sound Pollution/Laja, 2002)

## Referències

* ↑ n/a (March 17, 2017). «Interview with Doug Long». chronicfailure.com. Chronic Failure. Arxivat de l'original el March 18, 2017. [Consulta: June 18, 2017].
* ↑ n/a (September 27, 2010). «Hellnation Brings Outlaw Thrash». metalinjection.net. Metal Injection, September 27, 2010. [Consulta: June 18, 2017].
* ↑ n/a (February 15, 2005). «Hellnation - Fucked Up Mess». punknews.org. Punknews.org. [Consulta: June 18, 2017].
* ↑ n/a (June 11, 2011). «Interview with Doug from Brody's Militia». sorenauseaheadache.wordpress.com. Wordpress, June 20, 2011. [Consulta: June 19, 2017].
* ↑ Brunner, Simon (June 2002). «Sound Pollution Records Interview». ox-fanzine.de. Ox-Fanzine. [Consulta: June 18, 2017].
# Selçikler

Selçikler és un poble del districte de Sivaslı a la província d'Uşak, Turquia. Se situa a 38° 30′ N, 29° 40′ E﻿ / ﻿38.500°N,29.667°E﻿ / 38.500; 29.667 i sols a 2 km a l'oest de Sivaslı. La distància a Uşak és de prop de 36 km. La població de Selçikler era de 2.023 habitants el 2010.
Selçikler va ser fundada damunt d'un turó. Durant les investigacions arqueològiques dutes a terme entre 1966-1978 es va esbrinar que el turó havia estat habitat en èpoques antigues. Durant l'Imperi Romà d'Orient, l'assentament fou la Seu de Sebaste de Frígia.

## Referències

* ↑ «Institut d'Estadística de Turquia». Arxivat de l'original el 2012-04-25. [Consulta: 24 febrer 2012].
# Munro S. Edmonson

Munro Sterling Edmonson (nascut el 18 de maig, 1924 – mort el 15 de febrer, 2002) va ser un lingüista i antropòleg nord-americà reconegut per les seves contribucions a l'estudi dels llengües mesoamericanes i per preservar el patrimoni cultural mesoamericà. En el moment de la seva mort, en 2002, Edmonson era professor (emeritus) d'antropologia en la Universitat Tulane, Nova Orleans, Louisiana.

## Dades biogràfiques

Edmonson va publicar el 1971 una edició del Popol Vuh titulada El llibre dels consells: El Popol Vuh dels Maia Quitxé de Guatemala realitzada pel Middle American Research Institute (MARI) de la Universitat Tulane a Nova Orléans. Aquesta edició va ser tal vegada la primera a expressar la teoria que existeixen múltiples manuscrits del Popol Vuh.
Al febrer de 2002 Edmonson va morir en Nova Orleans a l'edat de 77 anys, d'una malaltia incurable de la sang.

## Referències

* ↑ Biografia de Munro Edmonson.
* ↑ Bricker (2003, p.682)

## Bibliografia

* Bricker, Victoria R. «Munro Sterling Edmonson (1924–2002)». American Anthropologist. University of California Press, on behalf of the American Anthropological Association [Berkeley, CA], 105, 3, September 2003, pàg. 682–684. DOI: 10.1525/aa.2003.105.3.682. OCLC: 1479294.
* Smith, Walter F.. «Monro[sic] S. Edmonson». The Physical Revue, by Tom Lehrer. PhysicsSongs.org, hosted at Haverford College, n.d.. [Consulta: 25 juliol 2008].

## Enllaços externs

* Obra de Munro Edmonson en World Cat. Arxivat 2011-05-20 a Wayback Machine.
# Molí de la Vila (la Vall de Bianya)

El Molí de la Vila és un molí de la Vall de Bianya (Garrotxa) que forma part de l'Inventari del Patrimoni Arquitectònic de Catalunya.

## Descripció

A uns 25 m del casal de la Vila i al costat de la Riera de Santa Margarida hi ha el vell molí del mas, actualment es troba arreglat per a segona residència. És de planta rectangular i teulat a dues aigües amb els vessants vers les façanes principals. Va ser bastit amb pedra menuda, llevat de les cantoneres i les d'alguna obertura. Disposa de baixos, on hi havia hagut les eines del moliner, pis amb escala exterior de pedra i golfes. La bassa s'ha adequat a piscina.

## Història

La Vila, juntament amb la Torre (llar de la nissaga dels Corona), la desapareguda "Forcia" dels Bianya a Sant Pere i el Molí d'en Solà, eren les cases que senyorejaven aquesta vall. La Vila va ser bastida en temps medievals i es va anar ampliant i fortificant a mesura que avançaven els segles.
Així es veuen les llindes datades dels segles XVII-XVIII i XIX. Com tot mas important va disposar de nombroses cabanes i d'un molí propi.

## Referències

* 1 2 3 4 5 «Molí de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Tochilinita

La tochilinita és un mineral de la classe dels sulfurs, que pertany al grup de la valleriïta. Rep el nom en honor de Mitrofan Stepanovich Tochilin (Митрофана Степановича Точилина) (15 de desembre de 1910, Bolshaya Podosinki, actual regió de Bryansk, Imperi Rus - 11 de gener de 1968, Voronezh, URSS), professor de mineralogia de la Universitat de Voronezh.

## Característiques

La tochilinita és un sulfur de fórmula química Fe$^{2+}$$_{5-6}$(Mg,Fe$^{2+}$)₅S₆(OH)$_{10}$. Va ser aprovada com a espècie vàlida per l'Associació Mineralògica Internacional l'any 1971, sent publicada per primera vegada el mateix any. La seva duresa a l'escala de Mohs es troba entre 1 i 1,5, sent un mineral molt tou.
Segons la classificació de Nickel-Strunz, la tochilinita pertany a «02.FD - Sulfurs d'arsènic amb O, OH, H₂O» juntament amb els següents minerals: quermesita, viaeneïta, erdita, coyoteïta, haapalaïta, val·leriïta, yushkinita, wilhelmramsayita, vyalsovita i bazhenovita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscú (Rússia).

## Formació i jaciments

Va ser descoberta al dipòsit de coure i níquel de Nizhnii Mamon, situat a l'óblast de Vorónej (Rússia). Tot i tractar-se d'una espècie poc habitual ha estat descrita en tots els continents del planeta a excepció de l'Antàrtida.

## Referències

* ↑ «Tochilinite» (en anglès). Mindat. [Consulta: 5 maig 2021].
# Calcícola

Calcícola és el terme amb què es coneix els tipus de plantes que normalment creixen en sòls calcaris, és a dir, rics en carbonat de calci. L'alzina, el timó i el romaní són exemples de plantes calcícoles. S'oposa als termes silicícola i calcífug.
# Hipòloc de Larisa

Hipòloc (grec antic: Ἱππόλοχος, llatí: Hippolochus) fou un militar tessali que al començament de la guerra contra Antíoc III el Gran, el govern local de Larisa de Tessàlia el va enviar a ocupar la fortalesa de Feres amb una forta guarnició, però no hi va poder arribar i es va retirar a Escotussa, on aviat es va haver de rendir a Antíoc. Va poder partir d'allà amb les seves tropes amb tota seguretat, segons que diu Titus Livi.

## Referències

* ↑ 3.Hippolochus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 489.
# Shopify

Shopify és una empresa canadenca dedicada al comerç electrònic establerta a Ottawa, Ontario que desenvolupa programari per a botigues en línia i a punts de venda físics. Va ser fundada el 2004, basant-se inicialment en el programari que van dissenyar els seus fundadors per a la botiga en línia del seu negoci de snowboard. Els informes comercials analitzen que el 2015 l'empresa disponia de més de 175.000 comerços que fent servir la seva plataforma, movent un total de negoci brut d'uns deu mil milions de dòlars.

## Referències

* ↑ Bradbury, Danny. Hands-off business a reality. The Financial Post, 21/4/2008 [Consulta: 7 gener 2016].
* ↑ Kolodny, Lora.
* ↑ Cole, Trevor. «Our Canadian CEO of the year you've probably never heard of». Globe & Mail, 27-11-2014.
* ↑ «Shopify stock jumps 14% after it boosts revenue in Q2». CBC News, 30-07-2015.
* ↑ «Shopify stock jumps 14% after it boosts revenue in Q2». CBC News, 30-07-2015.
* ↑ Duncan, Katherine. «How Shopify Became the Go-To Ecommerce Platform for Startups». Entrepreneur, 12-03-2012.
* ↑ «Canadian Software Company Shopify Files for U.S.-Canada IPO». Wall Street Journal, 14-04-2015.
# Monsenyor

Monsenyor (de mon i senyor) és un tractament que s'empra davant del nom propi d'alguns eclesiàstics amb una dignitat especial, com els bisbes i els capellans de Sa Santedat entre d'altres. No obstant això, habitualment es pren la paraula "monsenyor" com un títol honorífic per indicar els títols honorífics dels que reben aquest tractament.
A banda dels bisbes, vicaris generals de les diòcesis, i alguns oficials de la cúria romana, tres títols honorífics concedits a sacerdots seculars requereixen l'ús del tractament "monsenyor": Capellà de Sa Santedat, Prelat d'Honor de Sa Santedat i Protonotari apostòlic. Abans del Pau VI eren 14 els títols honorífics que requerien el tractament, però Pau VI, amb el motu proprio "Pontificalis Domus" del 28 de març de 1968, els va reduir als tres esmentats.
El Papa Francesc, el gener del 2014, va decidir reduir encara més aquests títols, i va deixar només el títol de Capellà de Sa Santedat, a més de no concedir-lo a sacerdots menors de 65 anys. Atès que aquesta determinació no té caràcter retroactiu, els sacerdots que tinguin qualsevol d'aquests títols els conserven encara. Igualment, no afecta les persones que reben el tractament de monsenyor per altres títols (com els bisbes).
A França, monsenyor (francès monseigneur) va ser un títol que es donava en propietat al delfí, i, per extensió o cortesia, a altres subjectes d'alta dignitat, com ara prínceps, ducs, pars o presidents de consells.

## Referències

* ↑ «monsenyor». Gran Diccionari de la Llengua Catalana. Barcelona: Grup Enciclopèdia Catalana. [Consulta: 9 agost 2014].
* ↑ «Pau VI, Pontificalis Domus». [Consulta: 10 març 2014].
* ↑ «Secretaría de Estado: el título de “monseñor” se concede sólo después de los 65 años de edad». Arxivat de l'original el 2014-01-09. [Consulta: 10 març 2014].
# Tryggvi Snær Hlinason

Tryggvi Snær Hlinason (28 d'octubre de 1997) és un jugador de bàsquet islandés. En juny de 2017 va fitxar pel vigent campió de la Lliga ACB de bàsquet, el València Basket Club.
Tryggvi va participar en les classificatòries de l'EuroBasket 2017, les aparicions amb la selecció absoluta es van complementar amb les de la sots-20.

## Referències

* ↑ «Tryggvi Snær valin í lokaæfingahóp A-landsliðsins í körfubolta». 641.is. Arxivat de l'original el 27 d’agost 2017. [Consulta: 13 maig 2017].
* ↑ |http://www.visir.is/g/2017170619038/tryggvi-til-spaensku-meistaranna Tryggvi til spænsku meistaranna]
* ↑ Tryggvi Hlinason (ex Thor AK) is a newcomer at Valencia
* 1 2 «El Valencia Basket ficha al pívot islandés Tryggvi Hlinason». Levante-EMV, 19-07-2017.
* ↑ Tryggvi semur við Þórsara til þriggja ára en spilar líklega ekki með þeim næsta vetur
* ↑ «U20 hópurinn klár í stærsta sumarið frá upphafi». Arxivat de l'original el 2017-06-17. [Consulta: 19 juny 2017].

## Enllaços externs

* Perfil a Úrvalsdeild
* Perfil de l'Eurobasket 2017 Arxivat 2017-06-04 a Wayback Machine. al web de la FIBA
# Calcutta (pel·lícula)

Calcutta és una pel·lícula estatunidenca dirigida per John Farrow i estrenada el 1947.

## Argument

Neale Gordon, Pedro Blake i Bill Cunningham tenen un avió que fa vols comercials entre Chungking i Calcuta. Un dia, Bill és trobat assassinat. Els seus dos amics decideixen portar la investigació, i, Neale coneix la promesa de Bill, Virginia Moore, de qui s'enamora. Però ben aviat, els pilots descobreixen que el seu aparell serveix de mitjà de transport pel tràfic de diamants, i que la mateixa Virginia és còmplice dels contrabandistes...

## Repartiment

* Alan Ladd: Neale Gordon
* Gail Russell: Virginia Moore
* William Bendix: Pedro Blake
* June Duprez: Marina Tanev
* Lowell Gilmore: Eric Lasser
* Edith King: Mrs Smith
* Paul Singh: Mul Raj Malik
* Gavin Muir: Inspector Kendricks
* John Whitney: Bill Cunningham
* Benson Fong: el jove xinès
* Jimmy Aubrey: Mac

## Rebuda
### Crítica

Quan la pel·lícula es va estrenar, el crític cinematogràfic del The New York Times Thomas M. Pryor, feia una ressenya oposada a la pel·lícula, escrivint "Un actor pot fer molt pel seu personatge, però depèn d'un guionista per donar-li diàlegs i situacions que mantinguin l'interès de l'espectador. A Calcutta, Alan Ladd té una actuació competent, però la història de Seton I. Miller és un trist desordre."
Recentment, la crítica cinematogràfica Dennis Schwartz feia una ressenya positiva de la pel·lícula, escrivint: la Calcutta de John Farrow és un film d'aventures rodat totalment en els estudis de la Paramount. Seton Miller fa el guió cinematogràfic. És un bunyol que entreté, encara que és un treball menor ...Ladd fa una actuació d'heroi d'acció glacial, com algú que es delecta amb el seu desdeny a les dones com companys de poca confiança. Pels moviments políticament incorrectes de Ladd, accepta les característiques del negre protagonista de la pel·lícula.

### Anàlisi com a film negre

L'estudiós estatunidenc i professor de cinema, Bob Porfirio parlava del tractament de les dones trobades en una pel·lícula negre i en novel·les ... quan Ladd estira un penjoll del seu coll o la bufeteja, el fa aparèixer encara més insensible a les dones. La seva interacció manté unida aquesta pel·lícula i demostra la pressió misogínica d'aquesta ficció; és com una pressió implícita en part de la societat americana.

## Referències

* ↑ «Calcutta». The New York Times.
* ↑ The New York Times. Calcutta (en anglès). The New York Times, 24 d'abril de 1947.
* ↑ Porfirio, Bob. Film Noir: An Encyclopedic Reference to the American Style. The Overlook Press. ISBN 0-87951-479-5.